Supruga Omera Mehića pogođena je izveštajem u kojem se navodi da je on pio alkohol pre vojničkog zadatka.

Major Omer Mehić

Slavica Mehić tvrdi da njen suprug, major i pilot, nije pio i da se u životu uvek držao jasnih vojničkih principa.

- On je živeo strogim vojničkim životom. Nije nikada pio, to vam tvrdim. Pazio je i na ishranu, vodio računa o tome šta će i koliko da pojede. Redovno je šetao svakoga dana. Stariji sin mu je za uspomenu, po povratku sa odbojkaškog takmičenja u Turskoj, doneo dve limenke piva. To je bilo 4. marta. Ostale su netaknute, devet dana Omer ih nije ni pogledao - ispričala je Slavica.

Slavica Mehić

Ona je dodala da joj nije jasno otkud se tek sada, više od dve nedelje nakon obdukcije, pojavila informacija o alkoholu u krvi.